ทยอยเก็บ
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
18 ส.ค. 2554

ตลาดหุ้นวันที่ 25 พ.ค. ยังมีสัญญาณไม่ค่อยดี หลังต่างชาติถล่มหนัก 7,752 ล้าน
นายเทิดศักดิ์ ทวีธีระธรรม บล.เอเชีย พลัส กล่าวว่า นักลงทุนต่างชาติได้ขายหุ้นไทยออกไปมากแล้ว และมีต้นทุนเฉลี่ยอยู่ที่ประมาณ 750 จุด หากดัชนีต่ำกว่าระดับนี้น่าจะเป็นโอกาสให้ผู้ลงทุนทยอยเข้ารับซื้อได้
ทางฝ่ายวิจัย บล.เอเชีย พลัส มองแนวโน้มดัชนีหุ้นยังดีอยู่ คาดเป้าหมายสิ้นปีนี้อยู่ที่ 754 จุด คิดเป็นอัตราส่วนราคาต่อกำไรระดับ 12 เท่า ตั้งอยู่บนสมมติฐานว่ากำไรสุทธิต่อหุ้นของบริษัทจดทะเบียนปีนี้โต 13% และเศรษฐกิจโตไม่ต่ำกว่า 3% 
“เราแนะนำให้เลือกซื้อหุ้นในกลุ่มสินค้าโภคภัณฑ์ หรือกลุ่มอิเล็กทรอนิกส์ เช่น บริษัท อินโดรามา เวนเจอร์ส (IVL) และบริษัท โทรีเซนไทย เอเยนต์ซีส์ (TTA)” นายเทิดศักดิ์ กล่าว
ตลาดหุ้นไทยวันที่ 24 พ.ค. ดัชนีปิดที่ระดับ 744.31 จุด รูดลง 21.23 จุด หรือ 2.77% มูลค่าการซื้อขาย 27,683 ล้านบาท โดยต่างชาติขาย 7,752 ล้านบาท